CELEX: 62012CN0016
Language: el
Date: 2012-01-13 00:00:00
Title: Υπόθεση C-16/12: Αίτηση για την έκδοση προδικαστικής αποφάσεως, την οποία υπέβαλε το Gyulai Törvényszék (Ουγγαρία) στις 13 Ιανουαρίου 2012 — HERMES Hitel és Faktor Zrt. κατά Nemzeti Földalapkezelő Szervezet

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/4
            
         Αίτηση για την έκδοση προδικαστικής αποφάσεως, την οποία υπέβαλε το Gyulai Törvényszék (Ουγγαρία) στις 13 Ιανουαρίου 2012 — HERMES Hitel és Faktor Zrt. κατά Nemzeti Földalapkezelő Szervezet
   (Υπόθεση C-16/12)
   2012/C 126/06
   Γλώσσα διαδικασίας: η ουγγρική
   
      Αιτούν δικαστήριο
   
   Gyulai Törvényszék
   
      Διάδικοι στην υπόθεση της κύριας δίκης
   
   
      Προσφεύγουσα: HERMES Hitel és Faktor Zrt.
   
      Καθού: Nemzeti Földalapkezelő Szervezet
   
      Προδικαστικά ερωτήματα
   
   
               1)
            
            
               Έχουν οι αρχές της ασφάλειας δικαίου και της προστασίας της δικαιολογημένης εμπιστοσύνης, οι οποίες θεωρούνται θεμελιώδεις αρχές του δικαίου της Ένωσης, την έννοια ότι απαγορεύουν σε κράτος μέλος να θεσπίσει διατάξεις που τροποποιούν το περιεχόμενο συμβάσεως, την οποία συνήψε το κράτος μέλος υπό την ιδιότητά του του ιδιοκτήτη, σε βάρος του αντισυμβαλλομένου, χαρακτηρίζοντας αμεταβίβαστο το αντικείμενο της συμβάσεως και εμποδίζοντας, με αυτόν τον τρόπο, τον αντισυμβαλλόμενο να ασκήσει τα δικαιώματα που απορρέουν από τη σύμβαση;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, υποχρεούται ο εθνικός δικαστής, σύμφωνα με την αρχή της καλόπιστης συνεργασίας με την Κοινότητα, όπως διατυπώνεται στο άρθρο 4, παράγραφος 3, της Συνθήκης για την Ευρωπαϊκή Ένωση, και τη νομολογία του Δικαστηρίου της Ευρωπαϊκής Ένωσης, να μη λάβει υπόψη την εθνική διάταξη που ρυθμίζει τη νομική κατάσταση του αμεταβιβάστου και να κρίνει μεταβιβαστό το αντικείμενο της συμβάσεως, αντίθετα προς αυτό που προβλέπει η εθνική ρύθμιση;